Գ. Աղաթոնը լայն կապեր է ունեցել Եւրոպայում և բազմիցս ներկայացրել Օսմանյան կայսրությունը տարբեր միջազգային կոնգրեսներին: 1867 թ. Թղթատարության միջազգային համաժողովին Օսմանյան կայսրությունը ներկայացնելու համար մեկնել է Փարիզ, որտեղ գտնվելու ժամանակ էլ 1868 թ. սուլթանի հրամանով նշանակվել է Հանրօգուտ շինությունների նախարար (թուրք. Nafi anazırı)՝ դառնալով օսմանյան կայսրության առաջին քրիստոնյա նախարարը [«Luys». №19. 03.03.1908.], սակայն այդպես էլ չի ղեկավարել այդ գերատեսչությունը, քանի որ հիվանդացել է և հենց Փարիզում էլ վախճանվել: